CELEX: 32020D0871
Language: sk
Date: 2020-06-23 00:00:00
Title: Vykonávacie rozhodnutie Komisie (EÚ) 2020/871 z 23. júna 2020, ktorým sa povoľujú metódy na určovanie tried kvality jatočných tiel ošípaných v Litve (Iba litovské znenie je autentické)

25.6.2020   
               
               
                  SK
               
               
                  Úradný vestník Európskej únie
               
               
                  L 201/64
               
            
         VYKONÁVACIE ROZHODNUTIE KOMISIE (EÚ) 2020/871
         z 23. júna 2020,
         ktorým sa povoľujú metódy na určovanie tried kvality jatočných tiel ošípaných v Litve
         (Iba litovské znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 písm. p),
         keďže:
         
                     (1)
                  
                  
                     V oddiele B.IV bode 1 prílohy IV k nariadeniu (EÚ) č. 1308/2013 sa stanovuje, že obsah chudého mäsa sa na klasifikáciu jatočných tiel ošípaných musí odhadovať metódami na určovanie tried kvality povolenými Komisiou, pričom povoliť sa môžu len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy na určovanie tried kvality by sa mali povoliť, len ak neprekračujú maximálnu toleranciu štatistickej chyby odhadu. Táto tolerancia sa vymedzuje v časti A prílohy V k delegovanému nariadeniu Komisie (EÚ) 2017/1182 (2).
                  
               
                     (2)
                  
                  
                     Rozhodnutím Komisie 2008/364/ES (3) sa povoľuje používanie štyroch metód na určovanie tried kvality jatočných tiel ošípaných v Litve.
                  
               
                     (3)
                  
                  
                     Úpravy prístrojov ani metód na určovanie tried kvality by sa nemali umožniť, kým ich Komisia vykonávacím rozhodnutím výslovne nepovolí.
                  
               
                     (4)
                  
                  
                     Litva požiadala Komisiu o odstránenie metód „Hennessy Grading Probe (HGP7)“ a „IM-03“ zo zoznamu metód povolených na určovanie tried kvality jatočných tiel ošípaných na jej území, keďže tieto metódy sa už na jej území nepoužívajú.
                  
               
                     (5)
                  
                  
                     Litva požiadala Komisiu aj o povolenie na jednu novú metódu (Fat-O-Meat’er II). Na tento účel Litva v protokole stanovenom v článku 11 ods. 3 delegovaného nariadenia (EÚ) 2017/1182 predložila podrobný opis skúšobnej rozrábky s uvedením zásad, z ktorých táto nová metóda vychádza, výsledky svojej skúšobnej rozrábky a rovnice použité na odhad percentuálneho obsahu chudého mäsa. Litva požiadala Komisiu aj o povolenie na aktualizáciu vzorcov pre dve metódy (Fat-O-Meat’er S70 a Manual method-ZP), ktoré sú už povolené na základe rozhodnutia 2008/364/ES na určovanie tried kvality jatočných tiel ošípaných na jej území.
                  
               
                     (6)
                  
                  
                     Z preskúmania uvedenej žiadosti vyplynulo, že podmienky povolenia novej metódy na určovanie tried kvality a podmienky aktualizácie rovníc ostatných dvoch metód sú splnené. Uvedená metóda na určovanie tried kvality a uvedené vzorce by sa preto mali v Litve povoliť.
                  
               
                     (7)
                  
                  
                     Z dôvodov právnej istoty a jednoznačnosti by sa preto rozhodnutie 2008/364/ES malo zrušiť.
                  
               
                     (8)
                  
                  
                     Metódy na určovanie tried kvality jatočných tiel ošípaných povolené podľa rozhodnutia 2008/364/ES by sa mali naďalej uplatňovať do 30. apríla 2021 s cieľom poskytnúť prevádzkovateľom dostatočný čas na prispôsobenie sa technickým požiadavkám zavedenia nových zariadení a nových rovníc.
                  
               
                     (9)
                  
                  
                     Opatrenia stanovené v tomto rozhodnutí sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO ROZHODNUTIE:
         
            Článok 1
            
               1.   Podľa oddielu B.IV bodu 1 prílohy IV k nariadeniu (EÚ) č. 1308/2013 sa na určovanie tried kvality jatočných tiel ošípaných v Litve povoľuje používanie týchto metód:
               
                           a)
                        
                        
                           prístroj „Fat-O-Meat’er S70 (FOM S70)“ a s ním súvisiace metódy odhadu podrobne opísané v časti I prílohy;
                        
                     
                           b)
                        
                        
                           prístroj „Fat-O-Meat’er II (FOM II)“ a s ním súvisiace metódy odhadu podrobne opísané v časti II prílohy;
                        
                     
                           c)
                        
                        
                           „manuálna metóda (ZP)“ s použitím posuvného meradla a s ňou súvisiace metódy odhadu podrobne opísané v časti III prílohy.
                        
                     
            
               2.   Manuálna metóda ZP s použitím posuvného meradla uvedená v odseku 1 písm. c) sa povoľuje len na bitúnkoch:
               
                           a)
                        
                        
                           v ktorých počet ošípaných zabitých za týždeň (vypočítaný ako ročný priemer) nepresiahne 500, alebo
                        
                     
                           b)
                        
                        
                           v ktorých počet ošípaných zabitých za týždeň (vypočítaný ako ročný priemer) presiahne 500, ale len v prípade zlyhania metód na určovanie tried kvality uvedených v odseku 1 písm. a) a b).
                        
                     
         
         
            Článok 2
            Zmeny povolených prístrojov alebo metód na určovanie tried kvality sa neumožnia, pokiaľ ich Komisia výslovne nepovolí vykonávacím rozhodnutím.
         
         
            Článok 3
            Rozhodnutie 2008/364/ES sa zrušuje s účinnosťou od 1. mája 2021.
         
         
            Článok 4
            Toto rozhodnutie je určené Litovskej republike.
         
         
            V Bruseli 23. júna 2020
            
               
                  Za Komisiu
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Delegované nariadenie Komisie (EÚ) 2017/1182 z 20. apríla 2017, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o stupnicu Únie na klasifikáciu jatočných tiel hovädzieho dobytka, ošípaných a oviec a o oznamovanie trhových cien určitých kategórií jatočných tiel a živých zvierat (Ú. v. EÚ L 171, 4.7.2017, s. 74).
         
            (3)  Rozhodnutie Komisie 2008/364/ES z 28. apríla 2008, ktorým sa schvaľujú metódy klasifikácie jatočných tiel ošípaných v Litve (Ú. v. EÚ L 125, 9.5.2008, s. 32).
      
      
         
            PRÍLOHA
            METÓDY NA URČOVANIE TRIED KVALITY JATOČNÝCH TIEL OŠÍPANÝCH V LITVE
            ČASŤ I
            
               Fat-O-Meat’er S70 (FOM S70)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Fat-O-Meat’er S70 (FOM S70)“.
                     
                  
                     
                        2.
                     
                     
                        Prístroj je vybavený sondou s priemerom 6 mm s fotodiódou typu Siemens SFH 950/960 s operačnou vzdialenosťou od 3 do 103 mm. Výsledky meraní sa prevedú na odhadovaný obsah chudého mäsa pomocou počítača.
                     
                  
                     
                        3.
                     
                     
                        Obsah chudého mäsa v jatočnom tele sa vypočíta podľa tohto vzorca:
                        LMPFOMS70 = 57,2500 – 0,2516 x F1 – 0,3926 x F2 + 0,1620 x M2
                        kde:
                        
                                    LMPFOMS70
                                    
                                 
                                 
                                    =
                                 
                                 
                                    odhadovaný podiel chudého mäsa v jatočnom tele v percentách,
                                 
                              
                                    F1
                                 
                                 
                                    =
                                 
                                 
                                    hrúbka tuku (vrátane kože) v milimetroch meraná medzi 3. a 4. stavcom 8 cm od deliaceho rezu,
                                 
                              
                                    F2
                                 
                                 
                                    =
                                 
                                 
                                    hrúbka tuku (vrátane kože) v milimetroch meraná medzi 3. a 4. posledným rebrom 6 cm od deliaceho rezu,
                                 
                              
                                    M2
                                 
                                 
                                    =
                                 
                                 
                                    hrúbka chudého mäsa v milimetroch meraná medzi 3. a 4. posledným rebrom 6 cm od deliaceho rezu.
                                 
                              
                  
                     
                        4.
                     
                     
                        Vzorec platí pre jatočné telá s hmotnosťou od 50 do 110 kg.
                     
                  ČASŤ II
            
               Fat-O-Meat’er II (FOM II)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Fat-O-Meat’er II (FOM II)“.
                     
                  
                     
                        2.
                     
                     
                        Prístroj FOM II sa skladá z optickej sondy s nožom, z hĺbkového merača s operačnou vzdialenosťou v rozmedzí od 0 do 125 mm a z panelu na zber a analýzu získaných údajov. Výsledky meraní sa prevedú na odhadovaný obsah chudého mäsa pomocou samotného prístroja FOM II.
                     
                  
                     
                        3.
                     
                     
                        Obsah chudého mäsa v jatočnom tele sa vypočíta podľa tohto vzorca:
                        LMPFOMII = 61,4200 – 0,6891 x F2 + 0,0977 x M2
                        kde:
                        
                                    LMPFOMII
                                    
                                 
                                 
                                    =
                                 
                                 
                                    odhadovaný podiel chudého mäsa v jatočnom tele v percentách,
                                 
                              
                                    F2
                                 
                                 
                                    =
                                 
                                 
                                    hrúbka tuku (vrátane kože) v milimetroch meraná medzi 3. a 4. posledným rebrom 6 cm od deliaceho rezu,
                                 
                              
                                    M2
                                 
                                 
                                    =
                                 
                                 
                                    hrúbka chudého mäsa v milimetroch meraná medzi 3. a 4. posledným rebrom 6 cm od deliaceho rezu.
                                 
                              
                  
                     
                        4.
                     
                     
                        Vzorec platí pre jatočné telá s hmotnosťou od 50 do 110 kg.
                     
                  ČASŤ III
            
               Manuálna metóda (ZP)
            
            
                     
                        1.
                     
                     
                        Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou merania „manuálnou metódou (ZP)“ s použitím posuvného meradla.
                     
                  
                     
                        2.
                     
                     
                        Túto metódu možno vykonávať pomocou posuvného meradla, pričom trieda kvality sa určuje na základe predikčnej rovnice. Metóda je založená na manuálnom meraní hrúbky tuku a hrúbky svalu v línii poliaceho rezu jatočného tela.
                     
                  
                     
                        3.
                     
                     
                        Obsah chudého mäsa v jatočnom tele sa vypočíta podľa tohto vzorca:
                        LMPZP = 54,89 – 0,4751 × F +0,1204 × M
                        kde:
                        
                                    LMPZP
                                 
                                 
                                    =
                                 
                                 
                                    odhadovaný podiel chudého mäsa v jatočnom tele v percentách,
                                 
                              
                                    F
                                 
                                 
                                    =
                                 
                                 
                                    hrúbka tuku (vrátane kože) v milimetroch meraná v línii deliaceho rezu jatočného tela v najtenšom mieste nad svalom musculus gluteus medius,
                                 
                              
                                    M
                                 
                                 
                                    =
                                 
                                 
                                    hrúbka bedrového svalu v milimetroch meraná v línii deliaceho rezu jatočného tela na najkratšom spojení medzi predným (kraniálnym) okrajom svalu musculus gluteus medius a horným (chrbtovým) okrajom miechového kanála.
                                 
                              
                  
                     
                        4.
                     
                     
                        Vzorec platí pre jatočné telá s hmotnosťou od 50 do 110 kg.